Babelscape/SREDFM huggingface dataset:
Περιοχή Κιτέτο

Η Περιοχή Κιτέτο (Αγγλικά: "Kiteto District", Σουαχίλι: "Wilaya ya Kiteto"), είναι μία από τις πέντε περιοχές στην Περιφέρεια Μανυάρα "(Manyara Region)" της Τανζανίας. Στα βόρεια συνορεύει με την Περιφέρεια Σιμαντζίρο "(Simanjiro District)", ανατολικά με την Περιφέρεια Τάνγκα "(Tanga Region)", με την Περιφέρεια Μορογκόρο "(Morogoro Region)" και δυτικά με την Περιφέρεια Ντοντόμα "(Dodoma Region)".
Dodoma

Σύμφωνα με την Εθνική Απογραφή της Τανζανίας του 2002, ο πληθυσμός στην Επαρχία Κιτέτο "(Kiteto District)", ήταν 152.757 άτομα.

Ο Επαρχιακός Επίτροπος στην Επαρχία Επαρχία Κιτέτο "(Kiteto District)", είναι ο "Lt. Lepillal Ole Moloiment".
Περιοχή Μπούλου

Η Περιοχή Μπούλου (Αγγλικά: "Mbulu District", Σουαχίλι: "Wilaya ya Mbulu"), είναι μία από τις πέντε περιοχές στην Περιφέρεια Μανυάρα "(Manyara Region)" της Τανζανίας. Στα βόρεια συνορεύει από τις Περιφέρεια Αρούσα "(Arusha Region)" και τη Λίμνη Εϋάσι "(Lake Eyasi)", ανατολικά με την Περιοχή Μπαμπάτι "(Babati District)", νότια με την Περιοχή Χάνανγκ "(Hanang Region)" και δυτικά με την Περιφέρεια Σινγκίντα "(Singida Region)".

Σύμφωνα με την Εθνική Απογραφή της Τανζανίας του 2002, ο πληθυσμός στην Επαρχία Μπούλου "(Mbulu District)", ήταν 237.280 άτομα.

Ο Επαρχιακός Επίτροπος στην Επαρχία Μπούλου "(Mbulu District)", είναι ο "Gabriel Songay".
Περιοχή Μπαμπάτι

Η Περιοχή Μπαμπάτι (Αγγλικά: "Babati District", Σουαχίλι: "Wilaya ya Babati"), είναι μία από τις πέντε περιοχές στην Περιφέρεια Μανυάρα "(Manyara Region)" της Τανζανίας. Η περιοχή καλύπτει συνολική έκταση 6.069 τ.χλμ. και μεγάλο μέρος αυτής (640 τ.χλμ.), καλύπτεται από τις υδάτινες επιφάνειες των Λιμνών Μπαμπάτι "(Lake Babati)", Μπουρούνγκε "(Lake Burunge)" και Μανυάρα "(Lake Manyara)".

Στα βόρεια συνορεύει με την Περιφέρεια Αρούσα "(Arusha Region)", νοτιοανατολικά με την Περιοχή Σιμαντζίρο "(Simanjiro District)", νότια από την Περιφέρεια Ντοντόμα "(Dodoma Region)", νοτιοδυτικά με την Περιοχή Χάνανγκ "(Hanang District)" και βορειοδυτικά με την Περιοχή Μπούλου "(Mbulu District)".

Η διοικητική της έδρα είναι στην πόλη Μπαμπάτι "(Babati)", που ευρίσκεται 172 χλμ. νοτιοδυτικά της Αρούσα "(Arusha)".
Η Επαρχία Μπαμπάτι "(Babati District)", δημιουργήθηκε από την διαίρεση της Περιοχής Χάνανγκ "(Hanang District)" σε δυο περιοχές - Μπαμπάτι "(Babati)" και Χάνανγκ "(Hanang)". Η απόφαση δημιούργησε την Επαρχία Μπαμπάτι "(Babati District)", η οποία επισήμως καταχωρήθηκε στις 1 Οκτωβρίου 1985 στο υπ'αριθμ. 403 φύλλο της Εφημερίδας της Κυβερνήσεως. Η Περιοχή Μπαμπάτι "(Babati District)", έγινε αυτόνομη -ως Επαρχιακό Συμβούλιο- τον Ιούλιο του 1986.

Σύμφωνα με την Εθνική Απογραφή της Τανζανίας του 2002, ο πληθυσμός στην Επαρχία Μπαμπάτι "(Babati District)" ήταν 303.013 άτομα.

Ο Επαρχιακός Επίτροπος στην Περιοχή Μπαμπάτι "(Babati District)" είναι η "Hadija R.R. Nyembo".
Βουνγκ Τάου

Το Βουνγκ Τάου (βιετναμεζικά "Vũng Tàu") είναι μεγαλύτερη πόλη και πρώην πρωτεύουσα της περιφέρειας Μπα Ρία-Βουνγκ Τάου στο Βιετνάμ. Η πόλη έχει πληθυσμό 450.000 κατοίκους σύμφωνα με την απογραφή 2014 και έκταση 141 τετ.χλμ. Στην πόλη βρίσκεται διεθνές αεροδρόμιο "Βουνγκ Τάου"
Περιοχή Σιμαντζίρο

Η Περιοχή Σιμαντζίρο (Αγγλικά: "Simanjiro District", Σουαχίλι: "Wilaya ya Simanjiro"), είναι μία από τις πέντε περιοχές στην Περιφέρεια Μανυάρα "(Manyara Region)" της Τανζανίας. Στα βορειοανατολικά συνορεύει από την Περιφέρεια Κιλιμαντζάρο "(Kilimanjaro Region)", νοτιοανατολικά με την Περιφέρεια Τάνγκα "(Tanga Region)", νότια με την Περιοχή Κιτέτο "(Kiteto Region)", νοτιοδυτικά με την Περιφέρεια Ντοντόμα "(Dodoma Region)" και δυτικά με την Περιοχή Μπαμπάτι "(Babati District)".

Σύμφωνα με την Εθνική Απογραφή της Τανζανίας του 2002, ο πληθυσμός στην Επαρχία Σιμαντζίρο "(Simanjiro District)", ήταν 141.136 άτομα.

Ο Επαρχιακός Επίτροπος στην Επαρχία Σιμαντζίρο "(Simanjiro District)", είναι ο "F.M. Shelutete".
Αριστωνομίδας ο Κώος

Ο Αριστωνομίδας ο Κώος (1ος αιώνας π.Χ.) ή Αριστονυμίδας, ήταν αρχαίος Έλληνας ολυμπιονίκης από την Κω, ο οποίος στέφθηκε νικητής στο αγώνισμα του πεντάθλου κατά τους 177ους (72 π.Χ.) ολυμπιακούς αγώνες της αρχαιότητας.
Ζώπυρος ο Συρακούσιος (3ος αιώνας π.Χ.)

[[Δραχμή]] της [[Ολυμπία|Ολυμπίας]], χρονολογούμενη μεταξύ 134ης (244 π.Χ.) και 143ης (208 π.Χ.) διοργάνωσης των αγώνων

Ο Ζώπυρος ο Συρακούσιος (3ος αιώνας π.Χ.), ήταν αρχαίος Έλληνας αθλητής με καταγωγή από την αποικία των Συρακουσών στη Μεγάλη Ελλάδα, ο οποίος αναφέρεται από τον Ευσέβιο της Καισαρείας στο σύγγραμμά του με τίτλο "Παντοδαπή ιστορία" πως στέφθηκε ολυμπιονίκης στο αγώνισμα του σταδίου κατά τους 140ους (220 π.Χ.) ολυμπιακούς αγώνες της αρχαιότητας.
Expo 67

Η Διεθνής και Παγκόσμια Έκθεση του 1967 ή Expo 67, όπως ήταν ευρέως γνωστή, ήταν μία μεγάλη εμπορική έκθεση, όπου παρουσιάστηκαν τεχνολογικά θαύματα. Η έκθεση, η οποία πραγματοποιήθηκε στην πρωτεύουσα του Κεμπέκ Μόντρεαλ, άνοιξε τις πύλες της στις 27 Απριλίου του 1967 και ολοκληρώθηκε στις 29 Οκτωβρίου του ίδιου έτους.

Μέσα στο κλίμα των φιλελεύθερων ιδεών της εποχής και των ρηξικέλευθων εξελίξεων στον τομέα της αρχιτεκτονικής, του design και των ανθρωπιστικών επιστημών το όνομα της έκθεσης ήταν: “Ο άνθρωπος και ο κόσμος του”. 

Οι κατοικίες αποτέλεσαν μία από τις βασικότερες θεματικές της έκθεσης. Στο πλαίσιο αυτό, κατασκευάστηκε ως θεματικό περίπτερο το διάσημο συγκρότημα κατοικιών Habitat 67, το οποίο σχεδιάστηκε από τον Ισραηλο-Καναδό αρχιτέκτονα Moshe Safdie, και το οποίο επισκέφθηκαν χιλιάδες επισκέπτες. 

Το γερμανικό περίπτερο σχεδίασε ο αρχιτέκτονας Φράι Όττο.
Βέρατρον το λευκόν

Το Βέρατρον το λευκόν, ο Ελλέβορος ο λευκός "(Veratrum album)", γνωστός και ως ψευδής ελλεβορίνη "(false helleborine)", Ευρωπαϊκός λευκός ελλέβορος "(European white hellebore)" ή κατά τους Γεννάδιο και Καββαδά είναι ο λευκός ελλέβορος "(white veratrum)" του Θεόφραστου και του Διοσκουρίδη· συν. "Veratrum lobelianum" "Bernh.", είναι δηλητηριώδες φαρμακευτικό φυτό των Λειριίδων (ή Λιλιίδων) "(Liliaceae)" (οικογένεια κρίνου) ή "Melanthiaceae". Απαντά σε ορεινά μέρη της Ελλάδας, όπου καλείται κοινώς στερόγιαννι. Είναι εγγενές στην Ευρώπη και σε τμήματα της δυτικής Ασίας (δυτική Σιβηρία, την Τουρκία και στον Καύκασο).
Σκάμανδρος ο Λέσβιος

Ο Σκάμανδρος ο Λέσβιος (5ος αιώνας π.Χ.) ή Σκαμάνδριος, ήταν αρχαίος Έλληνας ολυμπιονίκης με καταγωγή από τη Λέσβο, ο οποίος στέφθηκε νικητής στο αγώνισμα του σταδίου κατά τους 76ους (476 π.Χ.) ολυμπιακούς αγώνες ολυμπιακούς αγώνες της αρχαιότητας.
Μπαμπάτι

Το Μπαμπάτι (Αγγλικά "Babati", Σουαχίλι "Babati Mjini"), είναι μια μικρή πόλη στην Περιοχή Μπαμπάτι στην Περιφέρεια Μανυάρα της Τανζανίας. Είναι η διοικητική πρωτεύουσα της περιοχής και επίσης, η διοικητική πρωτεύουσα της Περιφέρειας Μανυάρα.

Αφότου ιδρύθηκε το 1985 η Περιοχή Μπαμπάτι, η πόλη Μπαμπάτι, αναπτύχθηκε από ένα απλό χωριό. Το νέο καθεστώς, ώθησε την πόλη σε ταχεία ανάπτυξη. Η πόλη βρίσκεται στο τέλος του Εθνικού Πάρκου Ταρανγκίρε "(Tarangire National Park)" και στη βάση της Λίμνης Μπαμπάτι "(Lake Babati)", η οποία βρίσκεται κάτωθεν του Όρους Κουάραα "(Mt. Kwaraa)" (2.145 μέτρα από την επιφάνεια της θάλασσας).
Καλλιόπη Σπανού

Η Καλλιόπη Σπανού είναι Ελληνίδα πανεπιστημιακός, η οποία διετέλεσε Συνήγορος του Πολίτη τη περίοδο 2011 έως 2015. Πλέον, είναι καθηγήτρια Διοικητικής Επιστήμης και Δημοσίου Δικαίου στο Εθνικό και Καποδιστριακό Πανεπιστήμιο Αθηνών.
Όλαφουρ Άντολφσον

Ο Όλαφουρ Άντολφσον (γεννημένος στις 18 Οκτωβρίου 1967) είναι Ισλανδός πρώην ποδοσφαιριστής. Ήταν στέλεχος της Εθνικής Ισλανδίας από το 1994 έως το 1997. Πραγματοποίησε συνολικά 21 διεθνείς συμμετοχές, στην διάρκεια των οποίων πέτυχε συνολικά 1 τέρμα.
Αμφιλόχιος Παρασκευάς

Ο Αμφιλόχιος Παρασκευάς (περ. 1725 - περ. 1800) ήταν Έλληνας λόγιος, δάσκαλος και ιερέας του 18ου αιώνα.
Νικόλαος Μπουρμπάκης

Ο Νικόλαος Μπουρμπάκης (γενν. 1950, Χανιά, Κρήτη) είναι επιστήμονας πληροφορικής, γνωστός για το έργο του στην επεξεργασία εικόνας. Από το 2011, είναι διακεκριμένος καθηγητής Τεχνολογίας της Πληροφορίας στο διοικητήριο του Οχάιο και διευθυντής των Ινστιτούτου Έρευνας της Τεχνολογίας της Πληροφορίας και του Κέντρου Έρευνας Υποστηρικτικών Τεχνολογιών στο Πανεπιστήμιο Ράιτ του Οχάιο στις Ηνωμένες Πολιτείες Αμερικής. Είναι ο ιδρυτής και επιμελητής (από το 2011) του επιστημονικού περιοδικού "International Journal on Artificial Intelligence Tools".

Προηγουμένως ήταν Καθηγητής Ηλεκτρονικής Μηχανικής στο Τμήμα Ηλεκτρολόγων Μηχανικών και στο Τμήμα Πληροφορικής του Πανεπιστημίου Ράιτ, αλλά και διευθυντής ερευντητικών εργαστηρίων στο Πανεπιστήμιο Μπίνχαμτον. Διετέλεσε ακόμη, καθηγητής στο Τεχνολογικό Εκπαιδευτικό Ίδρυμα Κρήτης, διευθυντής του Εργαστηρίου Έρευνας Ευφυών Συστημάτων και αναπληρωτής διευθυντής του Κέντρου για τα Ευφυή Συστήματα (1995-2000) στη Σχολή T.J. Watson του Πανεπιστημίου Μπίνχαμτον. Ήταν αναπληρωτής ερευνητής στο Εργαστήριο Έρευνας Αεροδυναμικής στη Ρώμη, της πολιτείας της Νέας Υόρκης το 1997. Τέλος, εργάστηκε ως Λέκτορας στο Πανεπιστήμιο Πατρών στο πεδίο έρευνας και ανάπτυξης των Οπτικών Συστημάτων με Πολυεπεξεργαστές Retina.

Ο Μπουρμπάκης σπούδασε μαθηματικά στο Εθνικό και Καποδιστριακό Πανεπιστήμιο Αθηνών, και στη συνέχεια ηλεκτρολόγος μηχανικός στο Πανεπιστήμιο Πατρών, από το οποίο έλαβε το διδακτορικό του στη μηχανική υπολογιστών και τη πληροφορική το 1983.

Έλαβε το βραβείο Τεχνικού Επιτεύγματος της Εταιρείας Επιστημόνων Πληροφορικής IEEE το 1998 "«για την εξαιρετική και πρωτότυπη συμβολή στις καμπύλες γεμίσματος χώρου στην επεξεργασία εικόνας και την ευφυή οπτική πλοήγηση αυτόνομων ρομπότ σε άγνωστο χώρο.»"

Έχει εκδόσει περισσότερα από 370 επιστημονικά άρθρα σε διεθνή περιοδικά, κεφάλαια βιβλίων και πρακτικά συνεδρίων. Ακόμη, συνέγραψε 10 βιβλία ως συγγραφέας, ή επιμελητής.
Πολύμναστος ο Κυρηναίος

[[Στατήρας]] της [[Ολυμπία|Ολυμπίας]] ο οποίος χρονολογείται μεταξύ της 82ης (452 π.Χ.) και 78ης διοργάνωσης των [[Ολυμπιακοί αγώνες στην αρχαιότητα|αρχαίων ολυμπιακών αγώνων]].
Ο Πολύμναστος ο Κυρηναίος (5ος αιώνας π.Χ.), ήταν αρχαίος Έλληνας ολυμπιονίκης με καταγωγή από την Κυρήνη, ο οποίος στέφθηκε νικητής στο αγώνισμα του σταδίου κατά τους 81ους (456 π.Χ.) ολυμπιακούς αγώνες της αρχαιότητας.
Αστική Περιοχή Αρούσα

Η Αστική Περιοχή Αρούσα (Αγγλικά: "Arusha Urban District", Σουαχίλι "Wilaya ya Arusha Mjini"), είναι μία από τις επτά περιοχές στην Περιφέρεια Αρούσα "(Arusha Region)" της Τανζανίας και περιέχει την περιφερειακή και οικονομική πρωτεύουσα· την πόλη Αρούσα. Στα βόρεια, δυτικά και νότια συνορεύει με την Αγροτική Περιοχή Αρούσα "(Arusha Rural District)" και στα ανατολικά με την Περιοχή Μέρου "(Meru District)". Κατά το 1994, η Αστική Επαρχία Αρούσα "(Arusha Urban District)", ήταν η πλουσιότερη περιοχή στην Τανζανία με 91.024 σελίνια Τανζανίας.

Σύμφωνα με την Εθνική Απογραφή της Τανζανίας του 2002, ο πληθυσμός στην Αστική Επαρχία Αρούσα "(Arusha Urban District)", ήταν 282.712 άτομα. ενώ, το 2012 ήταν 416.442 άτομα.
Γέλων ο Συρακούσιος

Ο Γέλων ο Συρακούσιος (γιος του Δεινομένη, 5ος αιώνας π.Χ., πέθανε το 478 π.Χ.), ήταν τύραννος της Γέλας (491 π.Χ. - 485 π.Χ.) και ο πρώτος Τύραννος των Συρακουσών (485 π.Χ. - 478 π.Χ.), ο πρώτος της δυναστείας των Δεινομενιδών. Υπήρξε ένας από τους διαχρονικά ισχυρότερους ηγεμόνες των ελληνικών αποικιών της Μεγάλης Ελλάδας με ιδιαίτερη οικονομική και στρατιωτική ισχύ, ο οποίος ανέδειξε την πόλη των Συρακουσών σε υπερδύναμη. Είναι επίσης γνωστός για την καθοριστική μάχη της Ιμέρας, το 480 π.Χ., όταν διέσωσε την ανεξαρτησία των ελληνικών πόλεων στη Σικελία από την ισχυρή εκστρατευτική δύναμη των Καρχηδονίων.
Πλουραλιστική δημοκρατία

Η Πλουραλιστική δημοκρατία είναι η δημοκρατία η οποία έχει παραπάνω από ένα κέντρα εξουσίας. Οι δημοκρατίες είναι κατά φύση πλουραλιστικές, γιατί υπάρχει η "Ελευθερία του Συνεταιρίζεσθαι". Παρόλα αυτά, μπορεί να υπάρχει και πλουραλισμός χωρίς δημοκρατία.
Μαρία Εουχένια Σουάρες

Η Μαρία Εουχένια Σουάρες Ριβέιρο ("María Eugenia Suárez Riveiro", 9 Μαρτίου 1992), πιο γνωστή σαν China Suarez, είναι αργεντίνα ηθοποιός, τραγουδίστρια, χορεύτρια, μοντέλο και σχεδιάστρια ρούχων. Έγινε ιδιαίτερα γνωστή για τον ρόλο της ως Χασμίν Ρομέρο στην τηλεοπτική σειρά της Αργεντινής Casi Angeles ("Σχεδόν Άγγελοι") και ως μέλος στην ποπ μπάντα Teen Angels
Ωρεοί

Οι Ωρεοί είναι κωμόπολη της Βόρειας Εύβοιας. Έχει υψόμετρο 10 μέτρα και βρίσκεται 5 χιλιόμετρα δυτικά της Ιστιαίας, στις ακτές του ομώνυμου όρμου στον Δίαυλο Ωρεών. Μετά την απελευθέρωση από τους Τούρκους και την πρώτη διοικητική διαίρεση οι Ωρεοί ανήκαν στον δήμο Ιστιαίων όπου παρέμειναν μέχρι το 1912 οπότε αναγνωρίστηκαν ως κοινότητα Ωρεών. Το 1997 σύμφωνα με το Σχέδιο Καποδίστριας έγιναν έδρα του ομώνυμου δήμου που περιλάμβανε τους Ωρεούς, τον Ταξιάρχη, τον Νέο Πύργο και την Καστανιώτισσα. Από το 2011, με το πρόγραμμα Καλλικράτης, αποτελούν δημοτική ενότητα του δήμου Ιστιαίας-Αιδηψού της περιφερειακής ενότητας Εύβοιας στην Περιφέρεια Στερεάς Ελλάδας
Μαρσελίνιο Παραΐμπα

Ο Μαρσέλο ντος Σάντος (γεννημένος 17 Μαΐου 1975 στο Καμπίνα Γκράντε, Βραζιλία), περισσότερο γνωστός ως Μαρσελίνιο Παραΐμπα ή απλώς Μαρσελίνιο, είναι Βραζιλιάνος πρώην διεθνής ποδοσφαιριστής και νυν προπονητής. 

Στην Βραζιλία, είναι επίσης γνωστός ως Μαρσελίνιο Παραΐμπα, ως αναφορά στην Πολιτεία στην οποία γεννήθηκε. Ήταν αδιαμφισβήτητα ένας από τους κορυφαίους δημιουργικούς μέσους της Μπουντεσλίγκα, λόγω της υψηλής τεχνικής του κατάρτισης, στην οποία περιλαμβάνονταν η ακρίβεια στις πάσες του, οι πλούσιες τεχνικές του ικανότητες, καθώς και το υψηλό επίπεδο των ντριμπλών του.
Άγγελος Χανιώτης

Ο Άγγελος Χανιώτης (Αθήνα 8 Νοεμβρίου 1959) είναι Έλληνας ιστορικός και μελετητής των κλασικών σπουδών, γνωστός για την πρωτότυπη και ευρείας κλίμακας έρευνά του στην πολιτιστική, θρησκευτική, νομική και οικονομική ιστορία της Ελληνιστικής περιόδου και της Ρωμαϊκής Ανατολής. Στα ερευνητικά του ενδιαφέροντα συγκαταλέγονται η ιστορία της Κρήτης και της Ελληνικής επιγραφικής.

Είναι Καθηγητής στη Σχολή Ιστορικών Μελετών του Ινστιτούτου Προηγμένων Μελετών στο Πρίνστον. Είναι επίσης μέλος του Γερμανικού Αρχαιολογικού Ινστιτούτου και επιμελητής του επιστημονικού περιοδικού "Mnemosyne," που ασχολείται με θέματα των κλασικών σπουδών. Επιπλέον είναι αντεπιστέλλον μέλος της Ακαδημίας Αθηνών, της Ακαδημίας της Χαϊδελβέργης και της Ακαδημίας της Φινλανδίας αλλά και μέλος του Εθνικού Συμβουλίου Έρευνας της Ιταλίας.
Αλεσσάντρο Ρόζα Βιέιρα

Ο Αλεσσάντρο Ρόζα Βιέιρα, περισσότερο γνωστός ως Φαλκάο, γεννημένος στις 8 Ιουνίου 1977, είναι Βραζιλιάνος ποδοσφαιριστής σάλας. 

Βραβεύτηκε ως ο κορυφαίος ποδοσφαιριστής σάλας παγκοσμίως το 2004, το 2006, το 2011 και το 2012.
Στέφεν φαν ντερ Μέλεν

Ο Στέφεν φαν ντερ Μέλεν (φλαμανδικά: Steven van der Meulen, γενν. Αμβέρσα, ;, απεβ. Λονδίνο περί το 1563-64) ήταν Φλαμανδός ζωγράφος, ο οποίος δραστηριοποιήθηκε κατά την περίοδο 1543 - 1564. Διακρίθηκε στην Αγγλία κατά την πρώτη δεκαετία της βασιλείας της Ελισάβετ Α΄ της Αγγλίας ως ένας από τους πολλούς Φλαμανδούς καλλιτέχνες στην Αυλή των Τυδώρ. Είναι περισσότερο γνωστός για τον τύπο πορτρέτου της Ελισάβετ Α΄, που επονομάστηκε "Barrington Park", καθώς και για τα κατά τα 3/4 (όχι ολόσωμα) πορτρέτα μελών της αγγλικής Αυλής κατά το πρώτο ήμισυ της δεκαετίας του 1560. Μια πρόσφατα ανακαλυφθείσα διαθήκη καταδεικνύει ότι απεβίωσε στο Λονδίνο μεταξύ Οκτωβρίου 1563 και Ιανουαρίου 1564.
Μαρία Χριστίνα Χατζηιωάννου

Η Μαρία Χριστίνα Χατζηιωάννου (1955) είναι Ελληνίδα ιστορικός, καθηγήτρια πανεπιστημίου. Είναι η διευθύντρια του τμήματος Νεοελληνικών ερευνών στο Ινστιτούτο Ιστορικών Ερευνών του Εθνικού Ιδρύματος Ερευνών. Έχει εξειδικευτεί στην κοινωνική και οικονομική ιστορία της Ελλάδος, στη μελέτη της διασποράς, και την ιστορία του εμπορίου.

Είναι απόφοιτος ιστορίας και αρχαιολογίας από το Εθνικό και Καποδιστριακό Πανεπιστημίο Αθηνών (1973-1978). Το μεταπτυχιακό της αφορά την Ιταλική ιστορία και το απέκτησε από το Πανεπιστημίο Σαπιέντσα της Ρώμης (1978-1980). Το 1989 απέκτησε το διδακτορικό της πάνω στη Σύγχρονη Ελληνική Ιστορία από το Πανεπιστήμιο Αθηνών.

Έχει διδάξει στο Εθνικό και Καποδιστριακό Πανεπιστήμιο Αθηνών και το Πανεπιστήμιο Κρήτης. Επίσης, ήταν επισκέπτρια καθηγήτρια στη Σχολή Ανωτάτων Σπουδών Κοινωνικών Επιστημών στο Παρίσι.
Πριγκίπισσα Σοφία της Ελλάδας

Η Πριγκίπισσα Σοφία της Ελλάδας και της Δανίας (26 Ιουνίου 1914 - 3 Νοεμβρίου 2001) ήταν το τέταρτο παιδί και κόρη του Ανδρέα πρίγκιπα της Ελλάδας και της Αλίκης πριγκίπισσας του Μπάττενμπεργκ. Η Αλίκη ήταν κόρη του Λουδοβίκου πρίγκιπα του Μπάττενμπερκ από τον Οίκο της Έσσης-Ντάρμστατ.
Πανίκος Χρυσάνθου

Ο Πανίκος Χρυσάνθου (γενν. 1951, Κυθρέα, Κύπρος) είναι Κύπριος σκηνοθέτης και παραγωγός ντοκιμαντέρ, στον οποίο απονεμήθη το Βραβείο Ειρήνης Αμπντί Ιπεκτσί για την ταινία του "Το Τείχος μας". Πρόκειται για ελληνοτουρκικό βραβείο το οποίο απονέμεται ανά δύο χρόνια σε καλλιτέχνες, πολιτικούς και ακαδημαϊκούς από την Ελλάδα και την Τουρκία.
Αντρέας Τομ

Ο Αντρέας Τομ (γεννημένος στις 7 Σεπτεμβρίου 1965 στο Ρύντερσντορφ της Ανατολικής Γερμανίας) είναι Γερμανός πρώην ποδοσφαιριστής, ο οποίος αγωνίστηκε ως επιθετικός για λογαριασμό των Ντιναμό Βερολίνου, Μπάγερ Λεβερκούζεν, Σέλτικ και Χέρτα Βερολίνου. Πραγματοποίησε συνολικά 51 διεθνείς συμμετοχές με την Ανατολική Γερμανία στην διάρκεια της δεκαετίας του 1980, ενώ πραγματοποίησε συνολικά 10 περαιτέρω διεθνείς συμμετοχές με την ενοποιημένη Εθνική Γερμανίας στις αρχές της δεκαετίας του 1990. Πλέον, έχει αποσυρθεί από την ενεργό δράση και εργάζεται ως προπονητής νέων για λογαριασμό της Χέρτα Βερολίνου.
Αδριανίδα φυλή

Με την ονομασία Αδριανίς (αρχαία ελληνικά: Ἀδριανίς) ή "Αδριανίδα φυλή" (σύγχρονα ελληνικά) για την φυλή και Αδριανίδα (γενική Αδριανίδος) για την περιοχή και με το όνομα (άρθρο: ο) Αδριανιεύς ή Αδριανίδης (αρχαία ελληνικά: Ἀδριανιεύς) ή (άρθρο πληθυντικού: οι) Αδριανιείς ή Αδριανίδες (αρχαία ελληνικά: Ἀδριανιείς ή Ἀδριανίδαι), για τα μέλη της φυλής και τους κατοίκους της περιοχής αυτής, αναφέρεται μια από τις πρόσθετες φυλές της Αρχαίας Ελλάδας και της αρχαίας Αττικής, η οποία ήρθε να συμπληρώσει τις προηγούμενες φυλές της Αρχαίας Αθήνας, οι κάτοικοι της οποίας κατοικούσαν στην ομώνυμη περιοχή της Αδριανίδας, η οποία περιλάμβανε μια σειρά από δήμους της περιοχής της σύγχρονης Ελλάδας που είναι γνωστή ως Αττική.
Νέος Αγωνιστής

Ο Νέος Αγωνιστής (πλήρες όνομα: "Νέος Αγωνιστής-Δίκτυο Αριστερών Σοσιαλιστών") ήταν ελληνική αριστερή πολιτική οργάνωση, πρώην μέλος του Συνασπισμού της Ριζοσπαστικής Αριστεράς (ΣΥΡΙΖΑ) και νυν μέλος της Λαϊκής Ενότητας (ΛΑΕ). Ιδρύθηκε το 2006 από μέλη που ανήκαν τότε στο Πανελλήνιο Σοσιαλιστικό Κίνημα και ανένταχτους σοσιαλιστές, υπό τις αρχές του δημοκρατικού σοσιαλισμού. Το 2010, μετά την υπογραφή της δανειακής συνθήκης, αποχώρησαν από το ΠΑΣΟΚ. Από το 2011, ο Νέος Αγωνιστής συμμετείχε στο ΣΥΡΙΖΑ. Ωστόσο, αποχώρησε από τον ΣΥΡΙΖΑ το 2015 και εντάχθηκε στη Λαϊκή Ενότητα για τις βουλευτικές εκλογές του Σεπτεμβρίου του 2015.
Emotional Rescue

Το Emotional Rescue είναι το 15ο βρετανικό και 17ο αμερικάνικο άλμπουμ του βρετανικού ροκ συγκροτήματος The Rolling Stones, το οποίο κυκλοφόρησε στις 20 Ιουνίου του 1980 μέσω της δισκογραφικής εταιρείας "Rolling Stones Records".

Η ηχογράφηση του πραγματοποιήθηκε στα "Compass Point Studios" του Νασσάου στις Μπαχάμες και στο "Pathé Marconi" του Παρισιού, με παραγωγούς τους Μικ Τζάγκερ και Κιθ Ρίτσαρντς. Για το συγκεκριμένο άλμπουμ το δίδυμο των συνθετών του συγκροτήματος συνέθεσε περισσότερα από είκοσι κομμάτια, αλλά επέλεξε δέκα για το ""Emotional Rescue", ενώ μερικά κατέληξαν στον επόμενο τους δίσκο, "Tattoo You".

Το εξώφυλλο του άλμπουμ σχεδιάστηκε από τον Πίτερ Κόριστον με θερμογραφικές φωτογραφίες, τραβηγμένες από τον Ρόι Ατζάκ με θερμική κάμερα, μία συσκευή η οποία ανιχνεύει εκπομπές θερμότητας.

Το ομώνυμο κομμάτι, με τις έντονες ντίσκο καταβολές, σκαρφάλωσε στην τρίτη θέση του Billboard Hot-100 και το Top-10 στην Βρετανία, ενώ ο δίσκος έδωσε στους Rolling Stones το πρώτο τους # 1 άλμπουμ μετά το "Goats Head Soup" του 1973, παραμένοντας στην κορυφή των αμερικάνικων τσαρτ για επτά εβδομάδες. Επίσης, το "She's So Cold"" ανέβηκε # 33 στην πατρίδα του σχήματος και το # 21 στις Ηνωμένες Πολιτείες.
Use Your Illusion I

Το Use Your Illusion I είναι το τρίτο στούντιο άλμπουμ του αμερικανικου hard rock συγκροτήματος Guns N' Roses. Κυκλοφόρησε μαζί με τον τέταρτο δίσκο του συγκροτήματος, "Use Your Illusion II". Έχει πουλήσει πάνω από 5.000.000 αντίτυπα στις Η.Π.Α. Οι δίσκοι "Use Your Illusion" είναι οι τελευταίοι με τον κιθαρίστα Ίζυ Στράντλιν και οι πρώτοι με τον πιανίστα Ντίζυ Ριντ και τον ντράμμερ Ματ Σόρουμ.
Γιαννάκης Μάτσης

Ο Γιαννάκης Μάτσης είναι Ελληνοκύπριος πολιτικός. Διετέλεσε Πρόεδρος του ΔΗΣΥ (1993-1997), ευρωβουλευτής (2004-2009) και βουλευτής (1981-2001).
Πριγκίπισσα Όλγα, Δούκισσα της Απουλίας

Η Πριγκίπισσα Όλγα, Δούκισσα της Απουλίας (γενν. 17 Νοεμβρίου 1971) είναι το δεύτερο παιδί και κόρη του Μισέλ ντε Γκρες και της Μαρίνας Καρέλλα.
Γιαμαμότο - Σημειώσεις για τις Πόλεις και τα Ρούχα

Γιαμαμότο - Σημειώσεις για τις Πόλεις και τα Ρούχα (γερμ. "Yamamoto – Aufzeichnungen zu Kleidern und Städten", αγγλ. "Notebook on Cities and Clothes") είναι κινηματογραφικό έργο ντοκιμαντέρ του 1989 σε σκηνοθεσία Βιμ Βέντερς.
Μπαντ Σπένσερ

O Μπαντ Σπένσερ ("Bud Spencer", πραγματικό όνομα Κάρλο Πεντερζόλι, "Carlo Pedersoli", 31 Οκτωβρίου 1929 - 27 Ιουνίου 2016) ήταν Ιταλός ηθοποιός, σκηνοθέτης και αθλητής κολύμβησης. Γνωστός για τους ρόλους δράσης - κωμωδίας και συνεργάτης του Τέρενς Χιλλ. Επιτυχημένος κολυμβητής στα νιάτα του , απέκτησε πτυχίο νομικής και είχε εγγράψει πολλά διπλώματα ευρεσιτεχνίας. Πήρε μέρος σε περισσότερες από 65 ταινίες, με γνωστότερη την σειρά ταινιών "Ελάτε να σας δείρουμε".
Ιαπωνική Ομοσπονδία Καλαθοσφαίρισης

Η Ιαπωνική Ομοσπονδία Καλαθοσφαίρισης (ιαπωνικά: 日本バスケットボール協会, αγγλικά: "Japan Basketball Association", JBA) είναι το όργανο διοίκησης της καλαθοσφαίρισης στην Ιαπωνία. Εδρεύει στο Τόκιο και είναι μέλος της Διεθνούς Ομοσπονδίας Καλαθοσφαίρισης (FIBA). Διοργανώνει εθνικά ερασιτεχνικά πρωταθλήματα ανδρών, γυναικών και νέων, ενώ είναι υπεύθυνη και για τη διεξαγωγή του κυπέλλου της χώρας. Συντονίζει επίσης τις δραστηριότητες των εθνικών ομάδων ανδρών, γυναικών και νέων της Ιαπωνίας.
Μιχάλης Πουρνάρας

Ο Μιχάλης Πουρνάρας, είναι Έλληνας πρώην διεθνής καλαθοσφαιριστής. Αγωνιζόταν στη θέση του πάουερ φόργουορντ και του σέντερ στην δεκαετία του '90 και την πρώτη δεκαετία της νέας χιλιετίας.
Παγκόσμιο Κύπελλο Συλλόγων 2016

Το Παγκόσμιο Κύπελλο Συλλόγων 2016 (επισήμως: "FIFA Club World Cup Japan 2016 presented by Alibaba E-Auto" για εμπορικούς λόγους) θα είναι η 13η διοργάνωση του Παγκοσμίου Κυπέλλου Συλλόγων της FIFA στην οποία συμμετέχουν οι πρωταθλήτριες ομάδες από τις έξι συνομοσπονδίες μέλη της ΦΙΦΑ, όπως και η πρωταθλήτρια της χώρας διεξαγωγής της διοργάνωσης. Η διοργάνωση θα διεξαχθεί στην Ιαπωνία από 8 έως 18 Δεκεμβρίου του 2015.

Το Μάρτιο του 2016, συμφωνήθηκε ότι στη διοργάνωση θα περιλαμβάνεται ο κανόνας του IFAB, σύμφωνα με τον οποίο παρέχεται η δυνατότητα στον εκάστοτε προπονητή για τέταρτη αλλαγή ποδοσφαιριστή, μόνο κατά τη διάρκεια της παράτασης.
Use Your Illusion II

Το Use Your Illusion II είναι το τέταρτο στούντιο άλμπουμ του αμερικανικού hard rock συγκροτήματος Guns N' Roses. Κυκλοφόρησε μαζί με τον τρίτο δίσκο του συγκροτήματος, "Use Your Illusion I". Έχει πουλήσει πάνω από 5.000.000 αντίτυπα στις Η.Π.Α. Οι δίσκοι "Use Your Illusion" είναι οι τελευταίοι με τον κιθαρίστα Ίζυ Στράντλιν και οι πρώτοι με τον πιανίστα Ντίζυ Ριντ και τον ντράμμερ Ματ Σόρουμ.
Αραβική αγριόγατα

Η Αραβική αγριόγατα ή "Αγριόγατα του Γκόρντον" ("Felis silvestris gordoni"), είναι ένα υποείδος της Αγριόγατας ("Felis silvestris"), που ζει στην Αραβική χερσόνησο.
Αλέξανδρος Ησαΐας

Ο Αλέξανδρος Ησαΐας (1800-1839) ήταν δάσκαλος, χαράκτης και ζωγράφος.
Ομοσπονδία Καλαθοσφαίρισης Ισλαμικής Δημοκρατίας του Ιράν

Η Ομοσπονδία Καλαθοσφαίρισης Ισλαμικής Δημοκρατίας του Ιράν (περσικά: فدراسیون بسکتبال جمهوری اسلامی ایران, αγγλικά: "Islamic Republic of Iran Basketball Federation", I.R.I.B.F.) είναι το όργανο διοίκησης της καλαθοσφαίρισης στο Ιράν. Εδρεύει στην Τεχεράνη και είναι μέλος της Διεθνούς Ομοσπονδίας Καλαθοσφαίρισης (FIBA). Διοργανώνει εθνικά ερασιτεχνικά πρωταθλήματα ανδρών, γυναικών και νέων, ενώ είναι υπεύθυνη και για τη διεξαγωγή του κυπέλλου της χώρας. Συντονίζει επίσης τις δραστηριότητες των εθνικών ομάδων ανδρών, γυναικών και νέων του Ιράν.
Ομοσπονδία Καλαθοσφαίρισης Φιλιππίνων

Η Ομοσπονδία Καλαθοσφαίρισης Φιλιππίνων (φιλιπινεζικά: "Samahang Basketbol ng Pilipinas", SBP) είναι το όργανο διοίκησης της καλαθοσφαίρισης στις Φιλιππίνες. Εδρεύει στη Μανίλα και είναι μέλος της Διεθνούς Ομοσπονδίας Καλαθοσφαίρισης (FIBA). Διοργανώνει εθνικά ερασιτεχνικά πρωταθλήματα ανδρών, γυναικών και νέων, ενώ είναι υπεύθυνη και για τη διεξαγωγή του κυπέλλου της χώρας. Συντονίζει επίσης τις δραστηριότητες των εθνικών ομάδων ανδρών, γυναικών και νέων των Φιλιππίνων.
Epitome of Torture

Epitome of Torture είναι ο τίτλος του 14ου στούντιο άλμπουμ του γερμανικού thrash metal συγκροτήματος Sodom, το οποίο κυκλοφόρησε στις 26 Απριλίου 2013 μέσω της δισκογραφικής εταιρείας "Steamhammer". Στην Βόρεια Αμερική, ο δίσκος κυκλοφόρησε στις 7 Μαΐου του ίδιου έτους.

Το κομμάτι ""Katjuscha" περιλαμβάνει την μελωδία του σοβιετικού τραγουδιού "Katyusha"" από τον δεύτερο παγκόσμιο πόλεμο, το οποίο είχε συνθέσει ο Μαντβέι Μπλάντερ το 1938.

Οι κριτικές για το άλμπουμ υπήρξαν θετικές, αφού το "Sputnik Music" του έδωσε μέσο όρο βαθμολογιών 3,3 / 5, το "Sea Of Tranquility" 4 / 5, το "Metal Archives" 74% και το "Metal Storm" 7,5 / 10.
Πίτερ φαν ντερ Πλας Ι

Ο Πίτερ φαν ντερ Πλας Ι (φλαμανδικά: Pieter van der Plas, περ. 1590 - περ. 1661 ) ήταν Φλαμανδός ζωγράφος, ο οποίος δραστηριοποιήθηκε στις Βρυξέλλες κατά το πρώτο τμήμα του 17ου αιώνα. Είναι γνωστός για τα ατομικά και ομαδικά πορτρέτα καθώς και τις ρωπογραφίες του.
Εθνική Αλληλεγγύη

Η Εθνική Αλληλεγγύη ήταν η ευήμερη οργάνωση του ΕΑΜ στην κατεχόμενη Ελλάδα κατά τον Β΄Παγκόσμιο Πόλεμο.

Η απόφαση για την ίδρυση της οργάνωσης έγινε από τους Παντελή Καραγκίτση, Λευτέρη Αποστόλου και Αριστοτέλη Μπούρα, ο οποίος είχε δραπετεύσει από τον τόπο που είχε εξοριστεί από το προπολεμικό Καθεστώς Μεταξά. Έτσι η Εθνική Αλληλεγγύη ιδρύθηκε στις 28 Μαΐου 1941, μόλις ένα μήνα μετά από την εκκίνηση της Κατοχής, σε ένα πάρκο πίσω από το νοσοκομείο "Σωτηρία". Ως εκ τούτου, υπήρξε η πρώτη πανεθνική αντιστασιακή ομάδα που δημιουργήθηκε στην Ελλάδα. Τα ιδρυτικά μέλη ήταν οι: Κλέων Παπαλοΐζος, ο οποίος εκλέχθηκε και γραμματέας, Βασίλειος Μαρκεζίνης, Διονυσία Παπαδομιχελάκη, Νίκος Δρέσιος, Γεώργιος Βασιλόπουλος και Σπύρος Αντύπας.

Η οργάνωση συμμετείχε ως ιδρυτικό κόμμα στη δημιουργία του Εθνικού Απελευθερωτικού Μετώπου, το Σεπτέμβριο του 1941 και λειτουργούσε πλέον ως παρακλάδι. Για τον ρόλο που ανέλαβε στη σίτιση των ανθρώπων κατά τη διάρκεια της Κατοχής, έλαβε το παρατσούκλι "η Μητέρα του Αγώνα".

Η Εθνική Αλληλεγγύη, μέσα σε συνθήκες εξαιρετικά δύσκολες, ανέλαβε την φροντίδα των διωκόμενων κομμουνιστών, την νοσοκομειακή και ιατροφαρμακευτική περίθαλψη, την εκπαίδευση, τους παιδικούς σταθμούς, τη σίτιση των απόρων, τη φροντίδα για τους αστέγους και τους πυροπαθείς, τον τομέα της ψυχαγωγίας και του εκπολιτισμού. Η συμμετοχή των γυναικών σε όλα αυτά ήταν πάρα πολύ μεγάλη. Συνέβαλλαν υλικά, πρακτικά και ηθικά. Βοήθησαν στο να αναπτυχθεί η αλληλεγγύη ανάμεσα στον αντιστεκόμενο λαό.
Live at the Checkerboard Lounge, Chicago 1981

Live at the Checkerboard Lounge, Chicago 1981 είναι ο τίτλος του ζωντανά ηχογραφημένου άλμπουμ και DVD του Αμερικανού blues καλλιτέχνη Μάντι Γουότερς, το οποίο κυκλοφόρησε στις 10 Ιουλίου 2012 μέσω της δισκογραφικής εταιρείας "Eagle Vision". 

Τον τραγουδιστή συνόδευαν οι Rolling Stones, οι οποίοι εν μέσω της παγκόσμιας περιοδείας τους βρέθηκαν στο Σικάγο για τρεις εμφανίσεις στο "Rosemont Horizon". Την ημέρα που δεν είχαν συναυλία, βρέθηκαν στο κλαμπ του Buddy Guy για να δουν από κοντά τον Muddy Waters, ανεβαίνοντας τελικά στην σκηνή, όπως και ο Buddy Guy. Η συναυλία ηχογραφήθηκε και βιντεοσκοπήθηκε, κυκλοφορώντας παράνομα εκείνη την εποχή, μέχρι να εκδοθεί επίσημα το 2012.

Το "The Checkerboard Lounge" ήταν ένα blues κλαμπ στο νότιο Σικάγο, το οποίο εγκαινιάστηκε την δεκαετία του '50 και ο Buddy Guy το αγόρασε το 1972, διατηρώντας το υπό την διαχείριση του μέχρι τις αρχές της δεκαετίας του '80.
Δημήτρης Μουστάκας

Ο Δημήτρης Μουστάκας είναι Έλληνας νομικός και δικαστικός ο οποίος διετέλεσε Υπουργός Εργασίας, Κοινωνικής Ασφάλισης και Κοινωνικής Αλληλεγγύης στην Υπηρεσιακή Κυβέρνηση της Βασιλικής Θάνου-Χριστοφίλου το 2015.
Πανινδική Ποδοσφαιρική Ομοσπονδία

Η Πανινδική Ποδοσφαιρική Ομοσπονδία (αγγλικά: "All India Football Federation", AIFF, χίντι: अखिल भारतीय फुटबॉल महासंघ) είναι το ανώτατο διοικητικό όργανο όσον αφορά το άθλημα του ποδοσφαίρου στην Ινδία. Η έδρα της βρίσκεται στο Νέο Δελχί και είναι υπεύθυνη για τη διεξαγωγή των περισσότερων ποδοσφαιρικών διοργανώσεων της χώρας, του πρωταθλήματος και του κυπέλλου, όπως και για την οργάνωση και λειτουργία των εθνικών ομάδων ανδρών, γυναικών και νέων της Ινδίας.
Ποδοσφαιρική Ομοσπονδία Φιλιππίνων

Η Ποδοσφαιρική Ομοσπονδία Φιλιππίνων (αγγλικά: "Philippine Football Federation", PFF) είναι το ανώτατο διοικητικό όργανο όσον αφορά το άθλημα του ποδοσφαίρου στις Φιλιππίνες. Η έδρα της βρίσκεται στη Μανίλα και είναι υπεύθυνη για τη διεξαγωγή των ποδοσφαιρικών διοργανώσεων της χώρας, όπως και για την οργάνωση και λειτουργία των εθνικών ομάδων ανδρών, γυναικών και νέων των Φιλιππίνων.
Κωνσταντίνος Λαΐφης

Ο Κωνσταντίνος Λαΐφης (Παραλίμνι, γένν. 19 Μαΐου 1993,) είναι Κύπριος διεθνής επαγγελματίας ποδοσφαιριστής, ο οποίος αγωνίζεται στο Πρωτάθλημα Βελγίου για τη Σταντάρ Λιέγης.
Ομοσπονδία Καλαθοσφαίρισης Αυστραλίας

Η Ομοσπονδία Καλαθοσφαίρισης Αυστραλίας (αγγλικά: "Basketball Australia", BA) είναι το όργανο διοίκησης της καλαθοσφαίρισης στην Αυστραλία. Εδρεύει στο Βατερλό της Νέας Νότιας Ουαλίας και είναι μέλος της Διεθνούς Ομοσπονδίας Καλαθοσφαίρισης (FIBA). Διοργανώνει εθνικά πρωταθλήματα ανδρών, γυναικών και νέων, ενώ είναι υπεύθυνη και για τη διεξαγωγή του κυπέλλου της χώρας. Συντονίζει επίσης τις δραστηριότητες των εθνικών ομάδων ανδρών, γυναικών και νέων της Αυστραλίας.
Ελευθέριος Παπαγεωργόπουλος

Ο Ελευθέριος Παπαγεωργόπουλος είναι Έλληνας πολιτικός ο οποίος διετέλεσε Υπουργός Επικρατείας στην Υπηρεσιακή Κυβέρνηση της Βασιλικής Θάνου-Χριστοφίλου από τον Αύγουστο έως το Σεπτέμβριο του 2015.
Τελέθριο

To Τελέθριο είναι βουνό της Βόρειας Εύβοιας. Έχει υψόμετρο 970 μέτρα, και διεύθυνση από τα ανατολικά προς τα δυτικά. Στην κορυφή του υπάρχει το εκκλησάκι του προφήτη Ηλία. Η περιοχή, μαζί με Λιχάδα και Γιάλτρα, είναι ενταγμένη στο Δίκτυο για τη Φύση 2000 (κωδ.GR 2420005). Στο Τελέθριο υπάρχουν πυκνόφυτα δάση με μεγάλη ποικιλία δέντρων, ρεματιές, φαράγγια και μικροί καταρράκτες. Το Τελέθριο είναι ένα από τα χαμηλά βουνά (Λιχάδα, Τελέθριο, Ξηρόν Όρος) που μαζί με λοφώδεις και ομαλές περιοχές συναποτελούν το γενικό ανάγλυφο της Βόρειας Εύβοιας.

Στους πρόποδές του, από τη νότια πλευρά, βρίσκεται το χωριό Ήλια. Στην ίδια πλευρά υπάρχει η μονή Αγίου Γεωργίου Ηλίων, που απέχει 11 χιλιόμετρα από την Αιδηψό, και σε χαμηλότερο υψόμετρο και νοτιότερα η μονή Αγίας Ειρήνης Χρυσοβαλάντου. Το 2001, στους νότιους πρόποδες του Τελέθριου βρέθηκαν ερείπια του Μαντείου του Σελινουντίου Απόλλωνος, για την ύπαρξη του οποίου υπάρχουν μαρτυρίες σε κείμενα του Στράβωνα. Τα ερείπια του Μαντείου βρίσκονται στην περιοχή "Άγιος Ταξιάρχης" εντός διοικητικών ορίων του Δήμου Ιστιαίας-Αιδηψού και ανατολικά του χωριού Ήλια, στο ύψωμα "Ψηλή Ράχη".
Παλακανέστρο Βαρέζε

Η Παλακανέστρο Βαρέζε (ιταλικά: "Pallacanestro Varese") είναι επαγγελματική ομάδα καλαθοσφαίρισης με έδρα το Βαρέζε. Κατά την δεκαετία του '70, συμμετείχε σε όλους τους τελικούς του κυπέλλου πρωταθλητριών ομάδων Ευρώπης, κατακτώντας πέντε φορές τον τίτλο. Αγωνίζεται στην ιταλική Σέριε Α. Διεξάγει τους εντός έδρας αγώνες της στο Πάλασπορτ Λίνο Ολντρίνι.
Γεώργιος Ε. Γοργίας

Ο Γεώργιος Ε. Γοργίας (1876 - 28 Ιουνίου 1947) ήταν Έλληνας γιατρός και πολιτικός.
Αγριόγατα της Νότιας Αφρικής

Η Αγριόγατα της Νότιας Αφρικής ("Felis silvestris cafra"), είναι ένα υποείδος της Αγριόγατας ("Felis silvestris"), που απαντάται στη νότια και νοτιοανατολική Αφρική. Παλαιότερα, θεωρούταν ότι ανήκε στην Αφρικανική αγριόγατα ("Felis silvestris lybica"), αλλά αναγνωρίστηκε ως ξεχωριστό υποείδος, βάσει γενετικής ανάλυσης.Τα μορφολογικά στοιχεία, δείχνουν ότι τα δυο αφρικανικά υποείδη «χωρίζονται» στην περιοχή Τανζανίας - Μοζαμβίκης.
Νικόλας Τομπάζης

Ο Νικόλας Τομπάζης (Αθήνα 22 Απριλίου 1968) είναι σχεδιαστής αγωνιστικών αυτοκίνητων ο οποίος από το 1992 εργάστηκε στις ομάδες της Φόρμουλα Ένα, Μπένετον, Μακλάρεν, Φερράρι και Μάνορ (πρώην Μαρούσσια). Αυτή τη στιγμή εργάζεται στη FIA ως επικεφαλής των τεχνικών ζητημάτων των μονοθεσίων.

Αποφοίτησε το 1989 από το Trinity College του πανεπιστημίου Κέμπριτζ με πτυχίο στην εφαρμοσμένη μηχανική και το 1992 πήρε διδακτορικό στην αεροναυπηγική από Imperial College του Λονδίνου.

Το Νοέμβριο του 1992 έγινε αεροδυναμιστής στην ομάδα της Μπένετον στην οποία το 1994 ανέλαβε τη θέση του επικεφαλής αεροδυναμικής.
Τρία χρόνια αργότερα μετακόμισε στην Σκουντερία Φερράρι, όπου το 1998, έγινε επικεφαλής αεροδυναμικής.
Το 2004 επέστρεψε στην Αγγλία, για να συνεργαστεί με τη Μακλάρεν, στην οποία αργότερα κατέλαβε τη θέση του επικεφαλής σχεδιασμού.

Τον Μάρτιο του 2006 επέστρεψε στη Φερράρι, αυτή τη φορά ως επικεφαλής σχεδιασμού από την οποία αποχώρησε  στις 16 Δεκεμβρίου 2014.

Στις 15 Ιανουαρίου 2016 λαμβάνει τη θέση του επικεφαλής αεροδυναμικής στην ομάδα Manor Formula.

Στις 6 Μαρτίου 2018 προσλαμβάνεται από τη FIA ως επικεφαλής των τεχνικών ζητημάτων των μονοθεσίων.
Tattoo You

Το Tattoo You είναι το 16ο βρετανικό και 18ο αμερικάνικο άλμπουμ του βρετανικού ροκ συγκροτήματος The Rolling Stones, το οποίο κυκλοφόρησε στις 24 Αυγούστου του 1981 μέσω της δισκογραφικής εταιρείας "Rolling Stones Records".

Το άλμπουμ αποτελούνταν κυρίως, από παλιότερες ηχογραφήσεις, οι οποίες είχαν μείνει εκτός των προηγούμενων κυκλοφοριών τους.

Ανέβηκε στην κορυφή του αμερικάνικου Billboard για εννέα εβδομάδες, περισσότερο από οποιοδήποτε άλλο άλμπουμ του συγκροτήματος. Το πρώτο σινγκλ με τίτλο ""Start Me Up" έφθασε στο # 2 στις Ηνωμένες Πολιτείες και το # 7 στην πατρίδα των Rolling Stones, ενώ ακολούθησαν τα "Waiting On A Friend" και "Hang Fire", τα οποία σκαρφάλωσαν στο Top-20. Οι πωλήσεις του ξεπέρασαν τα τέσσερα εκατομμύρια αντίτυπα μόνο στις Ηνωμένες Πολιτείες, ενώ ο δίσκος βραβεύθηκε ως χρυσός στην Μεγάλη Βρετανία, την Ολλανδία, την Ισπανία και την Γαλλία.

Το "Tattoo You"" υπήρξε το όγδοο συνεχόμενο και τελευταίο μέχρι σήμερα # 1 άλμπουμ του συγκροτήματος στις Ηνωμένες Πολιτείες. Το 2003, το περιοδικό "Rolling Stone" το κατέταξε στην 213η θέση της λίστας με τα 500 καλύτερα άλμπουμ όλων των εποχών.
Σταύρος Ασπραδάκης

μικρογραφία
Ο Σταύρος Ασπραδάκης (1889 - 1η Ιουλίου 1942) ήταν Έλληνας δάσκαλος και αντιστασιακός.«»
Νίκλας Χουλτ

Ο Νίκλας Χουλτ είναι Σουηδός ποδοσφαιριστής, γεννημένος στις 13 Φεβρουαρίου 1990 στο Βέρναμο της Σουηδίας. Αγωνίζεται ως αριστερό μπακ για λογαριασμό της Αννόβερο 96.
Ομοσπονδία Καλαθοσφαίρισης Νέας Ζηλανδίας

Η Ομοσπονδία Καλαθοσφαίρισης Νέας Ζηλανδίας (αγγλικά: "Basketball New Zealand", BNZ) είναι το όργανο διοίκησης της καλαθοσφαίρισης στη Νέα Ζηλανδία. Εδρεύει στο Ουέλλινγκτον και είναι μέλος της Διεθνούς Ομοσπονδίας Καλαθοσφαίρισης (FIBA). Διοργανώνει εθνικά πρωταθλήματα ανδρών, γυναικών και νέων, ενώ είναι υπεύθυνη και για τη διεξαγωγή του κυπέλλου της χώρας. Συντονίζει επίσης τις δραστηριότητες των εθνικών ομάδων ανδρών, γυναικών και νέων της Νέας Ζηλανδίας.
Νεοκαισάρεια

Η Νεοκαισάρεια (τουρκικά: "Niksar, Νίξαρ") είναι πόλη στην επαρχία Τοκάτ της Τουρκίας. Διευθετήθηκε από πολλές αυτοκρατορίες, και κάποτε ήταν η πρωτεύουσα της επαρχίας.
Γαληψός

Η Γαληψός ήταν αρχαία ελληνική πόλη ευρισκόμενη εντός της περιοχής της Ηδωνίδας στη Θράκη και αργότερα στη Μακεδονία. Ευρισκόταν στα ανατολικά της Φάγρης και σε απόσταση περίπου 17 χμ. από την Αμφίπολη. Ανήκε στη Συμμαχία της Δήλου, ενώ ιδρύθηκε ως αποικία της Θάσου. Έπειτα από την κατάκτηση της Αμφίπολης, κατελήφθη από τον Βρασίδα το 424 π.Χ., ωστόσο ανακατελήφθη από τον Κλέωνα το 423. Ο Περσέας της Μακεδονίας, διαφεύγοντας των Ρωμαίων οι οποίοι τον είχαν νικήσει στη Πύδνα, έπλευσε ως τις εκβολές του Στρυμόνα, και με κατεύθυνση την Γαληψό, παραμένοντας εκεί προτού μετακινηθεί προς τη Σαμοθράκη.
Λουί Φενζόν

Ο Λουί Φενζόν (φλαμανδικά: Louis Finson (1580 ή 1575–1617), γνωστός και ως Ludovicus Finsonius) ήταν Φλαμανδός ζωγράφος.
Τοπικό Διαστρικό Νέφος

Το Τοπικό Διαστρικό Νέφος (αγγλικά: "Local Interstellar Cloud" ή "LIC"), είναι το διαστρικό νέφος το οποίο εκτείνεται σε απόσταση περίπου 30 ετών φωτός (9,2 παρσέκ) και εντός του κινείται το Ηλιακό Σύστημα στο οποίο βρίσκεται η Γη. Είναι άγνωστο εάν ο Ήλιος βρίσκεται εντός του νέφους ή εντός της περιοχής όπου το νέφος αλληλεπιδρά με το γειτονικό νέφος G.
Decision Day

Decision Day είναι ο τίτλος του 15ου στούντιο άλμπουμ του γερμανικού thrash metal συγκροτήματος Sodom, το οποίο θα κυκλοφορήσει στις 26 Αυγούστου 2016 μέσω της δισκογραφικής εταιρείας "Steamhammer".

Το εξώφυλλο του δίσκου είναι σχεδιασμένο από τον Τζο Πετάνιο, γνωστό για την συνεργασία του με ονόματα όπως οι Pink Floyd, Led Zeppelin, Nazareth, Sweet, Motörhead, Marduk, κ.α..

Η ανακοίνωση της επίσημης κυκλοφορίας του δίσκου έγινε στις αρχές Ιουνίου του 2016, κάνοντας παράλληλα γνωστό ότι το συγκρότημα θα εμφανιστεί σε διάφορα ευρωπαϊκά φεστιβάλ κατά την διάρκεια του καλοκαιριού.

Το άλμπουμ ανέβηκε στην καλύτερη θέση της μέχρι τότε δισκογραφίας του συγκροτήματος, φθάνοντας ως το # 7 των τσαρτ της πατρίδας τους.
Divers Alert Network

Το Divers Alert Network (DAN) είναι μια ομάδα μη κερδοσκοπικών οργανώσεων αφιερωμένων στη βελτίωση της προστασίας κατάδυσης για όλους τους δύτες. Ιδρύθηκε το 1980 στο Ντάρχαμ, Βόρεια Καρολίνα, ΗΠΑ, στο πανεπιστήμιο του Duke και παρέχει 24ωρη τηλεφωνική ιατρική βοήθεια σχετική με την κατάδυση. Έκτοτε ο οργανισμός επεκτάθηκε σε παγκόσμιο επίπεδο και διαθέτει ανεξάρτητους περιφερειακούς οργανισμούς στη Βόρεια Αμερική, την Ευρώπη, την Ιαπωνία, την Ασία και την Νότια Αφρική.
Θανάσης Τσακίρης

Ο Θανάσης Τσακίρης (Δράμα, 15 Ιανουαρίου 1965) είναι Έλληνας διαθλητής και χιονοδρόμος αντοχής. Ξεκίνησε ως μέλος του αθλητικού συλλόγου Δαίδαλος το 1978 με την ποδηλασία και το 1982 μεταπήδησε στο σκι με τον ΕΟΣ Δράμας. Είναι πτυχιούχος φυσικής αγωγής και πολλές φορές πρωταθλητής Ελλάδας. Συμμετείχε εκπροσωπώντας την Ελλάδα σε πέντε διοργανώσεις χειμερινών ολυμπιακών αγώνων το 1988, 1992, 1994, 1998 και 2010 στη χιονοδρομία αντοχής και στο δίαθλο. και υπήρξε τρεις φορές σημαιοφόρος σε τελετές έναρξης των χειμερινών ολυμπιακών αγώνων το 1992, 1994 και 2010.

Η κόρη του Παναγιώτα Τσακίρη συμμετείχε επίσης στους χειμερινούς αγώνες του Ολυμπιακούς του 2006 και του 2010. Στους αγώνες του 2010 στο Σότσι ο Θανάσης Τσακίρης συμμετείχε ως αθλητής στην ίδια διοργάνωση ολυμπιακών αγώνων μαζί με τη κόρη του.
Εθνική Εγκυκλοπαίδεια του Ουζμπεκιστάν

Η Εθνική Εγκυκλοπαίδεια του Ουζμπεκιστάν (ουζμπεκικά: Oʻzbekiston milliy ensikopediyasi, OʻzME στο λατινικό αλφάβητο, Ўзбекистон миллий энциклопедияси, ЎзМЭ στο κυριλλικό αλφάβητο) είναι εγκυκλοπαίδεια γενικών γνώσεων στην ουζμπεκική γλώσσα.

Ενώ η Σοβιετική Εγκυκλοπαίδεια του Ουζμπεκιστάν εκδόθηκε σε 14 τόμους, η "Εθνική Εγκυκλοπαίδεια του Ουζμπεκιστάν" έχει μόνο 12, πολύ μικρότερους τόμους. Ο πρώτος τόμος της "Εθνικής Εγκυκλοπαίδειας", δημοσιεύθηκε το 2000. Ο τελικός 12ος τόμος δημοσιεύθηκε το 2005.
Ζώνη Γκουλντ

Η Ζώνη Γκουλντ αποτελεί ημιτελή δακτύλιο αστέρων στον Γαλαξία, και έχει έκταση 3.000 ετών φωτός, με κλίση προς το γαλαξιακό επίπεδο περίπου 16 με 20 μοίρες. Περιέχει πολλούς αστέρες τύπου ΟΒ και ενδεχομένως αποτελεί τον τοπικό σπειροειδή βραχίονα του Γαλαξία στον οποίο βρίσκεται ο Ήλιος, με τον Ήλιο να βρίσκεται σε απόσταση 325 ετών φωτός από το κέντρο του βραχίονα. Η ηλικία της ζώνης εκτιμάται σε 30 με 50 εκατομμύρια έτη, και άγνωστης προέλευσης. Το όνομα της προέρχεται από τον αμερικανό αστρονόμο Βενιαμίν Γκουλντ ο οποίος την περιέγραψε το 1879.

Εντός της ζώνης βρίσκονται οι αστέρες πολλών αστερισμών όπως παρακάτω:
Το τμήμα του Γαλαξία το οποίο είναι ορατό από την Γη περνά μέσα από πολλούς από αυτούς τους αστερισμούς.

Οι περιοχές γέννεσης των αστέρων που βρίσκονται σε αυτήν την περιοχή περιλαμβάνουν το νεφέλωμα του Ωρίωνα και τα μοριακά νέφη του Ωρίωνα, τον σύνδεσμο Σκορπιού-Κενταύρου, τον Κηφέα OB2, Περσέα OB2, και τα μοριακά νέφη του Ταύρου-Ηνιόχου. Το μοριακό νέφος του Όφεως στο οποίο βρίσκονται οι περιοχές σχηματισμού αστέρων W40 και Νότιος Όφις, περιλαμβάνεται συχνά στις μελέτες της Ζώνης του Γκουλντ, αλλά δεν αποτελεί καθιερωμένο τμήμα της ζώνης λόγω της μεγάλης αποστάσεως της.

Σύμφωνα με εκτίμηση του 2009 η Ζώνη Γκουλντ σχηματίστηκε 30 εκατομμύρια έτη πριν όταν μια ποσότητα σκοτεινής ύλης συγκρούστηκε με το μοριακό νέφος της περιοχής. Υπάρχουν επίσης στοιχεία για παρόμοιες ζώνες Γκουλντ σε άλλους γαλαξίες.
Ένωση Επαγγελματικού Ποδοσφαίρου Ουζμπεκιστάν

thumb|80px|Παλαιό λογότυπο 2008–2017
Η Ένωση Επαγγελματικού Ποδοσφαίρου Ουζμπεκιστάν (ουζμπεκικά: Ўзбекистон Профессионал футбол лигаси / O`zbekiston professional futbol ligasi, ПФЛ / PFL, ЎзПФЛ / UzPFL) είναι δημόσιος αθλητικός οργανισμός που απαρτίζεται από τους ποδοσφαιρικούς συλλόγους των πρωταθλημάτων ανώτατης και πρώτης κατηγορίας του Ουζμπεκιστάν, τους αθλητικούς δικαστές, τους προπονητές και τους αθλητές, καθώς και όσους ενδιαφέρονται για την ανάπτυξη του ποδοσφαίρου ως πολίτες της χώρας.

Η ένωση, υπό την αιγίδα της Ποδοσφαιρικής Ομοσπονδίας Ουζμπεκιστάν (UFF), διοργανώνει και διεξάγει ποδοσφαιρικές διοργανώσεις μεταξύ των σωματείων, συντονίζει τις αθλητικές, οργανωτικές και διαχειριστικές δραστηριότητες τους και άλλες σχέσεις μεταξύ τους και διεξάγει και άλλες δραστηριότητες σύμφωνα με την ισχύουσα νομοθεσία της Δημοκρατίας του Ουζμπεκιστάν, οδηγίες, κανονιστικά και άλλα έγγραφα της Διεθνούς Ποδοσφαιρικής Ομοσπονδίας (FIFA), της Ασιατικής Συνομοσπονδίας Ποδοσφαίρου (AFC) και της Ποδοσφαιρικής Ομοσπονδίας Ουζμπεκιστάν.
Ρόζαμουντ Κλίφορντ

Η Ρόζαμουντ Κλίφορντ, η οποία φημιζόταν για την ομορφιά της, ήταν ερωμένη του Ερρίκου Β΄ της Αγγλίας.
Ποδοσφαιρική Ομοσπονδία Τατζικιστάν

Η Ποδοσφαιρική Ομοσπονδία Τατζικιστάν (τατζικικά: Федеросиюни футболи Тоҷикистон, ρωσικά: Федерация футбола Таджикистана, αγγλικά: "Tajikistan Football Federation") είναι το ανώτατο διοικητικό όργανο όσον αφορά το άθλημα του ποδοσφαίρου στο Τατζικιστάν. Εδρεύει στην Ντουσαμπέ. Είναι μέλος της FIFA και της AFC από το 1994. Διοργανώνει τα εθνικά πρωταθλήματα πρώτης και δεύτερης κατηγορίας, ενώ είναι υπεύθυνη και για τη διεξαγωγή του κυπέλλου της χώρας. Συντονίζει επίσης τις δραστηριότητες των εθνικών ομάδων ανδρών, γυναικών και νέων του Τατζικιστάν.
Κάρλο Αριγκόνι

Ο Κάρλο Αριγκόνι (Carlo Arrigoni Φλωρεντία 6 Δεκεμβρίου 1697 – Φλωρεντία 19 Αυγούστου 1744) ήταν Ιταλός συνθέτης, διευθυντής ορχήστρας και λαουτίστας του πρώτου μισού του 18ου αιώνα.
Έικο Ισιόκα

Η Έικο Ισιόκα (ιαπωνικά: 石岡 瑛子, Τόκιο, 12 Ιουλίου 1938 – Τόκιο, 21 Ιανουαρίου 2012) ήταν Γιαπωνέζα καλλιτεχνική διευθυντής, σχεδιαστής κοστουμιών και γραφίστας, γνωστή για τη δουλειά της στη θεατρική σκηνή, την οθόνη, τη διαφήμιση και τα έντυπα μέσα ενημέρωσης.

Είναι γνωστή για τις διαφημιστικές εκστρατείες της για την ιαπωνική αλυσίδα boutique Parco, την συνεργασία της με την εταιρία αθλητικών ειδών Descente στο σχεδιασμό στολών και ενδυμάτων για τα μέλη των ομάδων της Ελβετίας, του Καναδά, της Ιαπωνίας και της Ισπανίας για τους Χειμερινούς Ολυμπιακούς Αγώνες του 2002 στο Σολτ Λέικ Σίτι. Ήταν η διευθυντής του σχεδιασμού κοστουμιών για την τελετή έναρξης των Ολυμπιακών αγώνων του 2008 στο Πεκίνο. Κέρδισε το Όσκαρ για το Καλύτερο Σχέδιο Κοστουμιών για το έργο της στην ταινία του Φράνσις Φορντ Κόπολα το 1992, "Bram stoker's Dracula" και ήταν μετά θάνατον υποψήφια για όσκαρ στην ίδια κατηγορία για το έργο της στην ταινία του Tarsem Singh το 2012, "Mirror Mirror".
Ντάλμα Μαραντόνα

Η Ντάλμα Μαραντόνα (2 Απριλίου 1987-), είναι Αργεντίνα ηθοποιός και κόρη του πασίγνωστου ποδοσφαιριστή Ντιέγκο Μαραντόνα.

Γεννήθηκε το 1987, στο Μπουένος Άιρες. Στην Ελλάδα, έγινε γνωστή (Πέρα από το ότι είναι κόρη του Ντιέγκο Μαραντόνα), από την συμμετοχή της στο πασίγνωστο σήριαλ Οι Ατρόμητοι (Cebollitas), όπου έκανε διεθνή επιτυχία. Η ίδια έπαιξε τον ρόλο της αφελούς Σοφία.
Ποδοσφαιρική Ομοσπονδία Τζέρσεϊ

Η Ποδοσφαιρική Ομοσπονδία Τζέρσεϊ (αγγλικά: "Jersey Football Association") είναι αρμόδια για το άθλημα του ποδοσφαίρου στο Τζέρσεϊ. Εδρεύει στο Σεντ Χέλιερ και είναι μέλος της Ποδοσφαιρικής Ομοσπονδίας Αγγλίας. Είναι υπεύθυνη για τη διεξαγωγή του τοπικού πρωταθλήματος. Συντονίζει επίσης τις δραστηριότητες της εθνικής ομάδας ανδρών νήσου.
Ουρράκα της Καστίλης

Η Ουρράκα της Καστίλης ("Urraca de Castilla", 1186 – 2 Νοεμβρίου 1220) από τον Καστιλιανό Οίκο της Ιβρέας ήταν κόρη του Αλφόνσου Η΄ της Καστίλης και της Ελεονώρας της Αγγλίας . Από την πλευρά της μητέρας της, ήταν εγγονή του Ερρίκου Β΄ της Αγγλίας και της Ελεονώρας της Ακουιτανίας.
Ποδοσφαιρική Ομοσπονδία Γκέρνσεϊ

Η Ποδοσφαιρική Ομοσπονδία Γκέρνσεϊ (αγγλικά: "Jersey Football Association") είναι αρμόδια για το άθλημα του ποδοσφαίρου στο Γκέρνσεϊ. Εδρεύει στο Σεντ Σάμπσον και είναι μέλος της Ποδοσφαιρικής Ομοσπονδίας Αγγλίας. Είναι υπεύθυνη για τη διεξαγωγή του τοπικού πρωταθλήματος και του κυπέλλου. Είναι υπεύθυνη για τη διεξαγωγή του τοπικού πρωταθλήματος. Συντονίζει επίσης τις δραστηριότητες της εθνικής ομάδας ανδρών νήσου.
Φάγρης

Η Φάγρης ήταν αρχαία ελληνική πόλη ευρισκόμενη στη Θράκη και αργότερα στη Μακεδονία, εντός της περιοχής μεταξύ του ποταμού Στρυμόνα και του ποταμού Νέστου, η οποία είναι γνωστή ως Ηδωνίδα. Ιδρύθηκε από αποίκους προερχόμενους από τη Θάσο. Πιθανώς, μαζί με τη Γαληψό και την Απολλωνία, να κατελήφθη και να καταστράφηκε από τον Φίλιππο Β΄ της Μακεδονίας, έπειτα από την κατάληψη της Αμφίπολης. Παρόλα αυτά, μεταξύ των αρχαιολογικών καταλοίπων περιλαμβάνονται ευρήματα της ελληνιστικής περιόδου και ενδείξεις για το γεγονός πως η Φάγρης εξακολούθησε να υφίσταται έως και την ρωμαϊκή περίοδο. Η θέση της σήμερα τοποθετείται κοντά στο χωριό Ορφάνι.
Ποδοσφαιρική Ομοσπονδία Νήσου Μαν

Η Ποδοσφαιρική Ομοσπονδία Νήσου Μαν (αγγλικά: "Isle of Man Football Association") είναι αρμόδια για το άθλημα του ποδοσφαίρου στη Νήσο Μαν. Εδρεύει στο Ντάγκλας και είναι μέλος της Ποδοσφαιρικής Ομοσπονδίας Αγγλίας. Είναι υπεύθυνη για τη διεξαγωγή του τοπικού πρωταθλήματος. Συντονίζει επίσης τις δραστηριότητες της εθνικής ομάδας ανδρών νήσου η οποία αγωνίζεται στους Νησιωτικούς Αγώνες, όπως και τη μικτή αντιπροσωπευτική ομάδα που μετέχει στο Νάσιοναλ Λιγκ Σίστεμ Καπ.
Μελεκούνι

μικρογραφία|Μελεκούνια κομμένα σε σχήμα ρόμβου
Το μελεκούνι είναι ένα γλύκισμα της Ρόδου, που παραδοσιακά προσφέρεται σε αρραβώνες, γάμους και βαφτίσεις. Τα τελευταία χρόνια, το γλύκισμα έχει τυποποιηθεί και έχει γίνει γνωστό και εκτός της Ρόδου, πωλούμενο σε πολλά καταστήματα ως ένα θρεπτικό σνακ. Παρότι μοιάζει με παστέλι, διαφέρει σημαντικά στη γεύση και την υφή. Τα υλικά από τα οποία παρασκευάζεται είναι το μέλι, το σησάμι, τα αμύγδαλα, η κανέλα και το πορτοκάλι.
Φρέντι Μπρουκς

Ο Freddy Brooks Bongo (ελληνικά: "Φρέντι Μπρουκς", γεννημένος στο Guatanamo της Κούβας στις 10 Αυγούστου 1969) είναι Ελληνοκουβανός παλαίμαχος διεθνής πετοσφαιριστής και αγωνιζόταν στη θέση του ακραίου/λίμπερο.
Έρικ Λάρσεν

Ο Έρικ Λάρσεν ("δανικά : Erik Øckenholt Larsen") (γεννήθηκε στις 23 Αυγούστου 1880, άγνωστη ημερομηνία θανάτου) ήταν Δανός αθλητής της αντισφαίρισης. 

Ο Λάρσεν ήταν ένας από τους πρώτους παίκτες της Δανίας, ο άλλος ήταν ο Thorkil Hillerup , όπου αγωνίστηκε στο πρωτάθλημα Γουίμπλεντον στο απλό το 1905. Έχασε τον πρώτο γύρο αγώνα του ενάντια στον Ουίλιαμ Λάρνετ. Το 1913, έφθασε στον τέταρτο γύρο που παρέμεινε το καλύτερο αποτέλεσμα του στο τουρνουά. Την ίδια χρονιά έφθασε στον τελικό του Βρετανικού κλειστού πρωταθλήματος που έχασε σε τέσσερα σετ στον Πέρσιβαλ Ντάβσον..

Ο Λάρσον κέρδισε τον τίτλο στα πρωταθλήματα της Δανίας από το 1905 έως το 1908. Επιπλέον, συμμετείχε στο απλό και το μεικτό με συμπαίκτρια την Sofie Castenschiold στους θερινούς Ολυμπιακούς Αγώνες του 1912, αλλά δεν μπόρεσε να κερδίσει κανένα μετάλλιο.